മൂന്നാമത് ക്രൗണ് പ്രിന്സ് ഒട്ടകമേളക്ക് ഉജ്ജ്വല തുടക്കം ത്വാഇഫ്: സൗദി കിരീടാവകാശിയുടെ പേരില് നടക്കുന്ന ഒട്ടക മേളയുടെ മൂന്നാമത് പതിപ്പിന് ഞായറാഴ്ച ത്വാഇഫ് ഒട്ടക ചത്വരത്തില് തുടക്കമായി.മൊത്തം 53 ദശലക്ഷം റിയാല് സമ്മാനത്തുകക്ക് വേണ്ടിയുള്ള 532 ഇനം ഓട്ടക മത്സങ്ങള് മേളയില് നടക്കും. അറേബ്യന് പൈതൃകമായ ഒട്ടകയോട്ട മത്സരത്തെ പ്രോത്സാഹിപ്പിക്കാനും വിനോദ സഞ്ചാരമേഖലയുടെ അഭിവൃദ്ധിക്കും സാമ്ബത്തിക വികസനത്തിനും വേണ്ടിയാണ് മേള സംഘടിപ്പിക്കുന്നത്. എല്ലാ പ്രായത്തിലുമുള്ള ഒട്ടകങ്ങളെ ഉള്പ്പെടുത്തി 11 ദിവസം നീളുന്ന പ്രാഥമിക മത്സരങ്ങളോടെയാണ് ഉത്സവത്തിന് തുടക്കമായത്.മാരത്തണ് ഉള്പ്പടെ 320 ഒട്ടക മത്സരങ്ങള് ഇതില് ഉള്പ്പെടുന്നു. ഓട്ടമത്സരത്തില് ഏറ്റവും കൂടുതല് പോയന്റ് നേടുന്ന ഒട്ടകത്തിെന്റ ഉടമക്ക് സൗദി കിരീടാവകാശിയുടെ സമ്മാനമായി ദശലക്ഷം റിയാല് വിലമതിക്കുന്ന വാളാണ് ലഭിക്കുക. കഴിഞ്ഞ രണ്ടു വര്ഷവും നടന്ന മേളകള് വലിയ വിജയമായെന്ന് സംഘാടകര് വ്യക്തമാക്കി. ഒട്ടകപ്പന്തയത്തിലും ആരാധകരിലും ആവേശംവിതച്ച് കിരീടാവകാശി അമീര് മുഹമ്മദ് ബിന് സല്മാന് സമാപന ചടങ്ങുകളില് പങ്കെടുക്കും. റിയാദ് ആസ്ഥാനമായി അന്താരാഷ്ട്ര ഒട്ടക ഫെഡറേഷന് സ്ഥാപിച്ചതിനെ തുടര്ന്ന് ഒട്ടക കായിക വിനോദത്തിനായുള്ള ലോകത്തിലെ ആദ്യ രാജ്യമായി സൗദി മാറുകയായിരുന്നു. 2019െന്റ മധ്യത്തില് ഗിന്നസ് വേള്ഡ് റെക്കോര്ഡ് ലഭിച്ച ലോകത്തിലെ ഏറ്റവും വലിയ ഒട്ടകത്തിെന്റ പ്രതിരൂപവും ഫെസ്റ്റിവലില് പ്രദര്ശിപ്പിക്കുന്നുണ്ട്. ഒട്ടക മഹോത്സവം തുടക്കം മുതല് നിരവധി ലോക റെക്കോര്ഡുകള് നേടിയത് സാംസ്കാരികവും സാമ്ബത്തികവുമായ നേട്ടങ്ങള്ക്ക് കാരണമായി.